hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu hu en hu hu en hu hu en en hu hu en en pt hu en en hu hu en en hu hu en en hu en hu hu hu hu hu hu en hu hu hu en hu hu hu en en en en en en es en hu hu hu hu hu hu en hu hu ru hu ru hu en hu ru hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Napi, másnapi elhallások – Regénytár
Létező és nem létező irodalom
Hatvanezer éves autómatrica fogyott el…
…hallom a Rádióból már kora reggel. Elámulék. Még a neolitikus forradalom előtt vehette kezdetét, még kerék sem volt akkor, nemhogy automobilus. Érdekes. Ám ha ilyen rettenetesen sokáig bírta, miért épp ma fogyott, enyészett el teljesen. Csak nem túl sok fogyasztószert fogyasztott?
Egyszercsak megüti fülem valami furcsaság: Tetű Intézet! Gondolám, ó, kedves villanyos, sínpályás gondolám, te villamos, mi van? Akkor villámként hatol elmémbe a valószerű mini-elmélet, para- és kripto-theória, (sz)eszme, eszmélet, hát feleszmélek megnyugodva: Pethő Intézet.
Hasonló: ugyanoly mód filembe hallám a félelmetes szót, sőt szózatot: Fővámpír! Ajjaj! Ez mi ez, mostan mi lesz? Ily vérivó s szívó fönséges nagyságra nem vagyok felkészülve, de hidegzuhanyként ért (nem is vérmeleg permetként) a megnyugovás, na, mi, kedves vélt olvasom, hát hogy: Fővámtér.
… 47-esen, 17-esen szintúgy
De ellenkező irányba – széphölgy-süvítésű, – suhogású es – villanyos viszonylaton ülvén, megint hallék: Sonka János tér! Ez jót hallás, mint a jót mondás deákul; benedictus. Jobb és jobb mint az eredeti: Csonka János tér! Amannak legalább lőn sonka, ezenest nem csonka. Igazi eufém fenomén.
De hogy?… gyalogos autók zavarták a forgalmat… na meg… M3 elnevezésű botló buszokkal utazhatnak tovább… a busznak nincs négy-lába-van mégis megbotlik, és nem Ottlik, se Géza, a gyalogos autóknak se, mégis zavarnak, micsoda kupleráj, nem közlekedés ez, közrekedés.
A fiatalokat kevésbé alkalmazzák feketén…
Koltay Róbert illetékes elvtárcsi figurájára, de nem veheti bicegősre a figurát
Mit hallok.., meginn, méghozzá rádióból, ilyen színzivataros, píszí-inkvizítoros időkben, hadd hallom, tudtok-e szín-skálázni már, Beethoven mesterről később még lesz szó, ne féljetek. Ej, ej, hol van már a Laár-i-fári fekete párduci, fekete bár duci, meghívok-egy-feketére-minden-feketét szolidaritás, az egy-néger-csókért-mindenem-odaadom cukros-bácsi-néni láz, főleg mai modern időkben, poszt pusztulat modernekben, sőt poszt-poszt..poszt…poszt..,
Tamás bátyák el, gunyhók is, mikor kiderül, hogy Beethovenen is lakozott egy szerencsés szerecsen (értsd acrcbőrin és ottan lakkozott fekete lakkal) nemcsak bernáthegyi vót, tudjuk nem szerzetes… kutyafüllel legalább hallott, nagyon jól, de nem szerzett májsztró múzik… : (van másik, cakk, cakk zenebohócol valaki a színfalak megett, nem a falujegyzős, nem a vérvádatlan, nem a Pici, de nagy).
Hamlet is valami van, csak nem az igázi, párbaj véresen, nyers fehéren, félig átsütve, (nyögi Raj/nyi/kín/) jól átsütve feketén az igazi, és Vörös Erik is, minimum Vörös és feketén, ha viking hajóján Sztendáll, igen még a vikingák is…trendi monogenita genetikók szerint, mindnyájan.
Ó, Afrika…, Afrika… bizony onnan… onnan.
Hívják fel figyelmünket a rádióból. Kell, kell, ez kell, már nagyon beérett rá a helyzet. Ez ügyben a történelem két nagy irányzatot, egy kutyafuttató, illetve egy inkább nem futtatni akaró tábort sorakoztatott fel. Az agárfuttatás-élvezés-ellenesek aklából, e tábor híveit ösmérjük tüzetesebben, egy névtelen hang, tán Vilmos a dárdarázó, Seggzpír nagyon nyers fordításban tüzes, píros, hajnalpír- seggű, például azt sürgeti egyre, „odébb innen az agarakkal”. E tábor legnagyobb tábornagya, Ady Endre pedig ironikus felhanggal ír az agártartásról így: „a gróf épp tán agarász”, mintha az csak valami úri huncutság lenne, a magasabb hangrendűekkel törődnének inkább a templom egerével, az egri várvédőkkel, az egri leánykával megduplázott okból. Hölgyeim és uraim itt az ideje a közös agárpolitikának, ideje a két tábort egyesíteni, mindenkinek szeretni kell a mély hangrendű agárt, a magas hangrendű egért, netán egrit.
Testvéreim egy mássalhangzókból valók vagytok, ideje tudomásul venni.
A műsorszám fenékmegjelenítést is tartalmaz
Itt tartunk, már a rádióban is…, ki kell fejlesztenünk a hallásunkat, a fenék-fenoménra, mint olyanra,… ámbár mégsem mindegy, kinek a fenekét, szórakoztatóan szórakozott Fenek-ű Latabár Kálmánét, aki Feneket játszott, a Janika című filmműben, egészen pontosan egy Fenek Jenő nevű egyént vagy mondjuk Jennifer Lopez farát, erről meg az Ellopták Jupiter fenekét című megintcsak mozgóképalkotás jut eszünkbe, legalábbis a Lopezről. Jenniferről meg Junó sejhaja az erősebbek-nem kedviért, Jupiterrier felesége, ó, bocsánat, ő Jupiter terrierje, ó, nem, nem, nem a Cerberus(nya), az Plútóé, a testvérbátyjáé, bár van Plútó kutya is, na, elég… szóval mert azt mondják az énekes és színésznőnek, úgymond latin besorolású feneke vagyon, már a becses neve miatt is: Lopez, ám ez olyan személytelen, hogy tárgyiasíthatják ilyen csúnyán a szép dívát, nem szebb, hogy lop ő, mivel ő egy szirénhangú szép személy, hogy a latinnál maradjunk, persona. De lop-e? Az bizonyos, hogy nem Lope de Vega y Carpio (nem y Azvedo) mert az Hős falú barokk költő és drámaíró fejedelem és férj és fi, egy n-l megtoldva nemcsak húst, ámde tojást, tejterméket sem eszik, aki ezeket nem eszi, más rémtettekre is képes, de nem lop, akkor a Lopezek sem, amúgyis a lopós úri nő Wynona Rider álnéven, Kleptománia.
A tanulság; a név nem ómen, de nem is kötelez
(1967., Budapest) 1990-ben újságíró diplomát szerzett az Esztergomi Vitéz János Tanítóképző Főiskolán. 1992 óta publikál rendszeresen verseket, szépprózát a hazai nyomtatott és elektronikus sajtóban. 1993-ban tanítóként diplomázott a Budapesti Tanítóképző Főiskolán. 1995-től a Littera Nova Kiadó és párhuzamosan az Alterra Kiadó irodalmi szerkesztője, időnként illusztrátora, 1996-ban bekapcsolódott a magyarországi ruszinok és az Andy Warhol Társaság életébe. 1999-től és jelenleg is az Alterra Kiadó főszerkesztője. Eddig hét kötete jelent meg.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Mit olvas a világ?
A jövő század tényregénye
A cornwall-i töltött táska
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.